سعودی عربستان نینگ جنوبیده گی عسیر ولایتیده اورین آلگن خلق ارا ابها هوا قونلغه سی گه قره ته اویوشتیریلگن هجوم عاقبتیده بیر کیشی جان بیررایکن, 7 نفر ایسه یره لندی.
سعودی عربستان نینگ العربیه تلویزیونی تامانیدن بیریلگن خبرده, پیلوت سیز طیاره بیلن اویوشتیریلگن اوشبو هجوم عاقبتیده 8 کیشی یره لنگن.
عینی دمده خوددی شوو حادثه عاقبتیده بیر کیشی نینگ جان بیرگن لیگی بیلدیریلدی.
جان بیرگن اوشبو کیشی نینگ سعودی عربستان ده یشیاتگن سوریه لیک مهاجردن عبارت ایکن لیگی معلوم قیلیندی.
حاضرچه اوشبو خصوصده سعودی عربستان مقام لری تامانیدن هیچ قنده ی بیر بیانات بیریلگن ایمس.
جاری آی نینگ 12 نچی کونیده یمن ده گی حوثی لر تامانیدن ابها هوا قونلغه سی گه قره ته اویوشتیریلگن راکتی هجوم عاقبتیده 26 کیشی یره لنگن ایدی.
حوثی لر, 2014 – ییلی سپتامبر آییدن بیری یمن نینگ پایتختی داخل ایریم منطقه لر نی باشقریب کیلماقده.  سعودی عربستان ییتکچیلیگیده گی ائتلافی کوچ ایسه 2015- ییلی مارچ آییدن بیری حوثی لر گه قرشی یمن حکومتی نی قوللب- قُوَتله ماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
